Алманах

Алмана́х (од араб. ألمناخ ал-манах — астрономичный календарь), в минулости — непериодична зберька вшелиякых хосенных зналостей, куриозных або информативных, часто тематичных; в сучасности — зберька литературных дѣл, объединеных подля конкретной темы, жанра, региона, групы авторох.Прохоров А. М., с. 42.

Русинскы алманахы
В русинской литературѣ алманахы мають свою традицию.
 1924–1932 «Талергофскій альманахъ…» Выдавана во Львовѣ зберька повѣдань очевидцьох за живот в Талергофском интерначном лагрѣ и репресии Австро-Мадярскых властей над москвофилами в Галичинѣ, Буковинѣ, Лемковинѣ и Подкарпатю в часѣ Першой свѣтовой войны.
 1926 «Альманах письменников Подкарпатскоѣ Руси „Трембѣта”»Выданя Т-ва „Просвѣта”, при допомозѣ Школьного оддѣла Подкарпатскоѣ Руси. Ужгород, 1926 — 100 с.  Проза, поезия од лѣпшых подкарпатскых авторох, пишучых по украинскы.
 1931 «Ювилейний Альманах Союзу підкарпатських руських студентів у Празі»Прага, 1931. Tiskem firmy Všetečka a spol., Praha XII. Nákladem Svazu Podkarpatských R. St. v Praze. —76 с.  Мемуары, публицистика, политика, кус прозы, история од авторох Союзу, украинской ориентации; выданый ку 10-рочу Союза (1921–1931).
 1933 «Альманахъ Возрожденцевъ»  Зберькы прозы, поезии, публицистикы, литературной критикы, социалных тем — выдаваны в Празѣ подкарпатскыма штудентами, членами Общества «Возрожденіе», прорусской ориентации. В року 1939 общество закрыто нѣмецков окупачнов владов, а его материалны активы конфишкованы.Поп И., с. 119.
 1936 «Альманах Общества К. С. Возрожденіе»  Проза, поезия, публицистика, мемуары, история, етнография и др. (другый алманах Общества Карпаторусских Студентов «Возрождение»).Knihtiskárna Frant. Chudomel, Praha-Hostivař, Pražská 7. — 96 с.
 1936 «Альманах підкарпатських письменників»  Зберька поезии и прозы, выдана в Севлюшу подкарпатськыма писателями проукраинской ориентации.Поп И., с. 75.
 1941 «Шаги. Альманах мукачевской литературной школы»За изданіе отвѣчает Евгеній Данкулинец. Обложку и иллюстраціи пригот. худ. Антоній Петер.— 40 с.  Зберька прозы и поезии неполиграфичного выданя, прорусской ориентации.
 2003… «Русиньскый літературный алманах на рік 20хх»Напримѣр: Русиньскый  літературный алманах на рік 2007. Рік выданя пятый.  Едітор і зоставитель Доц.ПгДр. Василь Хома, к.н. — Сполок русиньскых писателів Словеньска. Пряшів, 2007. — 150 с.   Проза, поезия, публицистика, литературна критика, писательскы профилы, некрологы. Выдавать од року 2003 Сполок русинскых писательох Словакии.
 2019… «Алманах днешньої русинської літературы» Каждорочный часопис, котрый ся од року 2019 выдае «Русинськым културолоґічным клубом» на Подкарпатѣ и обсягуе сучасны литературны творы подкарпатскых русинскых писательох головно белетристичного характера — прозу, поезию; пораз дае до друку ай иншакого филя творы, наприклад топонимичны материалы. 

 Жерела  и одказы
 Поп И. Энциклопедия Подкарпатской Руси. Ужгород: Изд-во В.Падяка, 2001. 431 с. 
 Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

 Референции 

Катеґорія:Література